钦定古今图书集成/明伦汇编/官常典/第504卷 > 戴兴
## 钦定古今图书集成/明伦汇编/官常典/第504卷 > 戴兴

按《宋史》本传：“兴，开封雍丘人。年十馀岁，以勇力闻里
中。及长，身长七尺馀，美髭髯，眉目如画。太宗在藩邸，
兴诣府求见，奇之，留帐下。即位，补御马左直，迁直长，
再迁御龙直副指挥使。从征太原，先登中流矢，补御
龙弓箭直指挥使，迁都虞候。一日，帝问兴曰：‘汝颇有
尊属否’？对曰：‘臣父延正、兄进皆力田’。即召延正为诸”
卫将军，进为天武军使。俄以兴领严州刺史，改天武
左厢都指挥使、领胜州团练使。雍熙三年，曹彬等北
征失律，诸将多坐黜免，以兴为侍卫步军都虞候、领
云州防御使。契丹挠边，命兴屯澶州以备非常。改本
州观察使，充天雄军副都部署。端拱初，迁步军都指
挥使、领镇武军节度，赐袭衣、金带、鞍勒马。历澶州、天
雄军都部署，改殿前副都指挥使，出帅镇、定二州。时
盗贼群起，会五巡检兵讨之，逾月不能克，兴阴勒所
部潜出击之，擒戮殆尽。未几，徙高阳关，迁殿前都指
挥使，领定国军节度，赐“白金万两，岁加给钱七百万。
淳化五年，出为定武军节度，岁加给钱千万。”西北未
平，徙夏州路行营都部署知州事。时五路讨李继迁，
兴所部深入千馀里，不见贼。会太宗崩，三上表求赴
国哀，不俟报上道。及至京师，以擅离所部，左迁左领
卫上将军。咸平初，兼判左金吾街仗。俄出知京兆府，
卒，赠太尉，遣中使护其丧归葬乡里。录其子永和、永
丰